Source: https://www.riigiteataja.ee/akt/428012016017
Timestamp: 2020-02-17 23:08:02+00:00

Document:
Viimsi Vallavalitsuse ehituskomisjoni põhimäärus – Riigi Teataja
Viimsi Vallavalitsuse ehituskomisjoni põhimäärus
Viimsi Vallavalitsuse ehituskomisjoni põhimäärus - sisukord
§ 4 Komisjoni õigused
§ 6 Komisjoni tegevuse lõpetamine
RT IV, 28.01.2016, 17
Vastu võetud 26.01.2016 nr 1
Määrus kehtestatakse Viimsi valla põhimääruse § 41 lõike 2 ja § 48 lõike 2 alusel.
(1) Viimsi Vallavalitsuse ehituskomisjon on Viimsi Vallavalitsuse (edaspidi vallavalitsus) alatine komisjon. Käesolev põhimäärus (edaspidi põhimäärus) määrab kindlaks ehituskomisjoni (edaspidi komisjon) töökorra.
(2) Komisjoni tööd juhib komisjoni esimees. Tema äraolekul täidab komisjoni esimehe ülesandeid komisjoni aseesimees.
(3) Komisjoni koosoleku otsused protokollib ehitusameti arhitekt.
(4) Komisjon juhindub oma tegevuses kehtivatest õigusaktidest, sealhulgas Viimsi vallas kehtivatest haldusaktidest ning käesolevast põhimäärusest.
(1) Komisjon on 4 kuni 6 liikmeline.
(3) Komisjoni esimees on ehitusameti juhataja. Komisjoni aseesimees määratake vallavalitsuse korraldusega koosseisu kinnitamisel.
(4) Komisjoni tehnilist tööd korraldab ehitusameti arhitekt/komisjoni sekretär, kes kuulub komisjoni koosseisu.
(1) Komisjoni ülesandeks on komisjonis läbi vaadatavatele taotlustele ja projektidele hinnangu andmine ja otsustamine, kas väljastada projekteerimistingimused või keelduda nende väljastamisest, tagastada projekt täienduste ja paranduste tegemiseks, väljastada ehitus-või kasutusluba või väljastamisest keelduda, kontrollida ehitusteatise saamisel projekti ja vajadusel nõuda täienduste ning paranduste tegemist.
(2) Komisjon vaatab kindlasti läbi projektid, mis on seotud:
1) ehitise ehitamisega, mille projektile tuleb seaduse kohaselt või valla nõudmisel teha ekspertiis;
2) ajutise ehitise ehitamisega;
3) õigusliku aluseta ehitatud ehitise sobivuse hindamisega;
4) katastriüksuse sihtotstarbe muutmisega;
5) soodustava haldusakti andmisest keeldumisega;
6) olulise avaliku huviga ehitise ehitamise või muu erakorralise asjaoluga;
7) ehituslubade kehtetuks tunnistamisega;
8) ehitustegevuse kohta laekunud kaebuste ja vaidluste suhtes seisukoha võtmisega;
9) projekteerimistingimuste andmisega detailplaneeringu olemasolu korral detailplaneeringu täpsustamiseks.
(3) Komisjoni koosolekud toimuvad reeglina üks kord nädalas kolmapäeviti. Vajadusel võivad koosolekud toimuda ka sagedamini.
§ 4. Komisjoni õigused
1) teha märkusi projekti parandamiseks ja täiendamiseks, sealhulgas nõuda muudetud projekti komisjonile uuesti esitamist ning asja õigemaks otsustamiseks vajalikke lisamaterjale;
2) projekt heaks kiita ja teha ettepanek taotluse rahuldamiseks;
3) otsustada projekteerimistingimuste või ehitusprojekti avalikustamise juhud, ulatus ja viis;
4) keelduda projekti heakskiitmisest ja teha ettepanek taotluse rahuldamata jätmiseks;
5) vajadusel kaasata probleemide lahendamisse eksperte ning teiste ametite ja asutuste esindajaid.
(1) Komisjon on otsustusvõimeline, kui kohal on vähemalt kolm komisjoni liiget.
(2) Komisjoni koosolekul toimub projektide läbivaatamine järgmiselt:
1) projekti komisjonile esitaja teeb ettekande koos selgelt formuleeritud ettepanekuga;
2) komisjoni liikmed esitavad küsimusi;
3) toimub arutelu;
4) komisjoni esimees viib vajadusel läbi hääletamise;
5) komisjoni esimees formuleerib ja arhitekt kirjutab üles otsuse.
(3) Komisjoni liikmete lahkarvamuse korral korraldab komisjoni esimees hääletamise. Komisjon teeb otsuse, kui selle poolt on üle 2/3 kohalolevatest liikmetest.
(4) Komisjoni otsus ja hääletamise tulemused fikseeritakse komisjoni koosoleku protokollis. Hääleõigusliku liikme soovil fikseeritakse protokollis tema eriarvamus. Eriarvamus tuleb esitada koos põhjendusega.
(5) Komisjoni esimees, kuulanud ära komisjoni liikmed, formuleerib komisjoni otsused koos kokkuvõtliku põhjendusega.
(6) Arhitekt koostab koosoleku protokolli vastavalt haldusdokumentidele kehtestatud põhinõuetele.
(7) Komisjoni otsust saab muuta uue komisjoni otsusega.
§ 6. Komisjoni tegevuse lõpetamine
(1) Tunnistada kehtetuks Viimsi Vallavalitsuse 29. aprilli 2005 määrus nr 30 „Viimsi Vallavalitsuse ehituskomisjoni põhimäärus“.
(2) Määrus jõustub 5. veebruaril 2016.

References: § 4

§ 6
 § 41
 § 48

§ 4

§ 6